CELEX: 32010D0372
Language: bg
Date: 2010-06-18 00:00:00
Title: 2010/372/ЕС: Решение на Комисията от 18 юни 2010 година относно употребата като производствени агенти на контролирани вещества съгласно условията на член 8, параграф 4 от Регламент (ЕО) № 1005/2009 на Европейския парламент и на Съвета (нотифицирано под номер C(2010) 3847)

3.7.2010   
            
            
               BG
            
            
               Официален вестник на Европейския съюз
            
            
               L 169/17
            
         РЕШЕНИЕ НА КОМИСИЯТА
   от 18 юни 2010 година
   относно употребата като производствени агенти на контролирани вещества съгласно условията на член 8, параграф 4 от Регламент (ЕО) № 1005/2009 на Европейския парламент и на Съвета
   (нотифицирано под номер C(2010) 3847)
   (само текстовете на италиански, немски, нидерландски, полски, португалски и френски език са автентични)
   (2010/372/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой (1), и по-точно член 8, параграф 4 от него,
   като има предвид, че:
   
               (1)
            
            
               Употребата като производствени агенти на вещества, които нарушават озоновия слой, е една от малкото оставащи все още разрешени съгласно Регламент (ЕО) № 1005/2009 свързани с емисии употреби. Емисията на вещества, които нарушават озоновия слой, е възможно да причини значително увреждане на озоновия слой. Следователно е необходимо да се гарантира, че емисиите, произтичащи от употребите като производствени агенти на вещества, нарушаващи озоновия слой, остават незначителни.
            
         
               (2)
            
            
               Освен това с оглед на отговорностите на Европейския съюз съгласно Решение Х/14 на страните по Монреалския протокол относно вещества, които нарушават озоновия слой, член 8, параграф 4 от Регламент (ЕО) № 1005/2009 ограничава употребата като производствени агенти на контролирани вещества до 1 083 тона годишно и ограничава емисиите от употреби на производствени агенти до 17 тона годишно.
            
         
               (3)
            
            
               Неочакваното увеличаване през последните години на употребата като производствени агенти на контролирани вещества застраши спазването от страна на Европейския съюз на Решение Х/14 и доведе до необходимост от по-строго управление на тези видове употреби.
            
         
               (4)
            
            
               В съответствие с член 8 от Регламент (ЕО) № 1005/2009 следва да се състави списък с предприятията, в които се разрешава употребата като производствени агенти на контролирани вещества, като за всяко предприятие да се посочат максималните количества, които могат да бъдат използвани като технологични добавки и отделяни във вид на емисии.
            
         
               (5)
            
            
               Списъкът предприятия и съответните количества вещества следва да се базират върху доклади, подадени от държавите-членки и допълнително уточнени с цел да се гарантира, че Европейският съюз остава в рамките на ограниченията, определени в член 8, параграф 4. Разпределянето на квоти за технологични добавки следва да се базира върху средните нужди през периода 2005—2008 г. Изчисляването на средното индивидуално потребление не следва да взима предвид години, през които съответното предприятие не е използвало контролирани вещества в качеството им на производствени агенти. Праговете се фиксират като 124 % от съответните индивидуални средни стойности, за да покрият колебанията в годишното потребление, като в същото време гарантират, че се спазва цялостното ограничение за Съюза.
            
         
               (6)
            
            
               Подходящо е да се даде възможност за прехвърляне на квоти между предприятията, изброени в приложението, с цел увеличаване на гъвкавостта на предприятията в отговор на променящите се потребности на пазара. Валидността на квотата обаче следва да бъде прекратявана при извеждане от експлоатация на инсталацията, за която е била отпусната. Следователно съответното предприятие е длъжно да съобщава на Комисията и на съответната държава-членка за евентуално извеждане от експлоатация на съответните инсталации.
            
         
               (7)
            
            
               Предвидените в настоящото решение мерки са в съответствие с мнението на комитета, създаден съгласно член 25, параграф 1 от Регламент (ЕО) № 1005/2009,
            
         ПРИЕ НАСТОЯЩОТО РЕШЕНИЕ:
   Член 1
   Дефиниции
   1.   „Технологична добавка“ означава общото количество контролирано вещество в тонове, независимо дали то е свежо, възвърнато или регенерирано, което не е било използвано преди това в съответния производствен цикъл и което се подава наново в производствения цикъл.
   2.   „Емисия“ означава общото количество контролирано вещество в тонове, отделено в атмосферата, водата или почвата по време на употребата на производствен агент и при съответното му съхраняване и манипулиране на обекта, където се намира инсталацията.
   Член 2
   Разрешени употреби като производствен агент, прагове за емисиите и количества
   1.   Списъкът с предприятията, в които се разрешава употребата на контролирани вещества като производствени агенти, считано от 1 януари 2010 г., е формулиран в приложението към настоящото решение.
   2.   Всяко от включените в списъка предприятия може да употребява само това контролирано вещество и съответна технология, които са посочени в приложението.
   3.   Годишните количества, посочени в приложението, които могат да се употребяват като технологични добавки и които съответно могат да се отделят като емисии, не трябва да се превишават. Разпределените квоти губят валидността си в края на годината, в която окончателно бъде изведена от експлоатация инсталацията, за която е отпусната съответната квота.
   Член 3
   Прехвърляне на разпределени квоти
   Дадено предприятие може да прехвърли напълно или частично своята квота, разпределена за съществуваща инсталация, която фигурира в приложението, независимо от веществото или употребата, за която е било разпределено количеството, на друго посочено в приложението предприятие. Предприятието получател може да използва прехвърленото количество за веществото и употребата, разпределени му по приложението. Прехвърлянето се извършва само след съобщаването му пред Комисията и компетентните органи на съответната държава-членка и потвърждаване на получаването на съответното известие от страна на Комисията.
   Член 4
   Съобщаване за извеждане от употреба
   При извеждането от употреба на съответните инсталации предприятията, посочени в приложението, съобщават за това в рамките на три месеца на Комисията и на компетентните органи в държавата-членка, където е разположена инсталацията.
   Член 5
   Дата на прилагане
   Настоящото решение се прилага от 1 януари 2010 г.
   Член 6
   Адресати на настоящото решение са следните предприятия:
   
               
                           Anwil SA
                        
                     
                           Ul. Torunska 222,
                        
                     
                           87-805 Wloclawek
                        
                     
                           ПОЛША
                        
                     
            
               
                           Arkema France S.A.
                        
                     
                           420, rue d'Estienne D'Orves
                        
                     
                           92705 Colombes Cedex
                        
                     
                           ФРАНЦИЯ
                        
                     
         
               
                           Bayer Material Science AG
                        
                     
                           CAS-PR-CKD, Gebäude B669,
                        
                     
                           41538 Dormhagen
                        
                     
                           ГЕРМАНИЯ
                        
                     
            
               
                           CUF Quimicos Industriais SA
                        
                     
                           Quinta da Industria Beduidu
                        
                     
                           3860-680 Estarreja
                        
                     
                           ПОРТУГАЛИЯ
                        
                     
         
               
                           Potasse et Produits Chimiques SA
                        
                     
                           95 rue du General de Gaulle,
                        
                     
                           68802 Thann Cedex
                        
                     
                           ФРАНЦИЯ
                        
                     
            
               
                           Perstorp France SAS
                        
                     
                           Rue Lavoisier BP 21,
                        
                     
                           38801 Le Pont de Claix
                        
                     
                           ФРАНЦИЯ
                        
                     
         
               
                           Solvay Solexis S.p.A.
                        
                     
                           Viale Lombardia 20
                        
                     
                           20021 Bollate (MI)
                        
                     
                           ИТАЛИЯ
                        
                     
            
               
                           Teijin Twaron BV
                        
                     
                           Oosterhorn 6,
                        
                     
                           9936 AD Farmsum
                        
                     
                           НИДЕРЛАНДИЯ
                        
                     
         
      Съставено в Брюксел на 18 юни 2010 година.
      
         
            За Комисията
         
         Connie HEDEGAARD
         
            Член на Комисията
         
      
   
   
      (1)  ОВ L 286, 31.10.2009 г., стр. 1.
   
      ПРИЛОЖЕНИЕ
      (Това приложение не е публикувано, тъй като съдържа поверителна търговска информация.)